**LIETUVOS RESPUBLIKOS VYRIAUSYBĖ**



**N U T A R I M A S**

**DĖL LIETUVOS RESPUBLIKOS VYRIAUSYBĖS 1994 M. LAPKRIČIO 16 D. NUTARIMO NR. 1135 „DĖL LIETUVOS RESPUBLIKOS KONSULINIO MOKESČIO TARIFŲ IR LIETUVOS RESPUBLIKOS KONSULINIO MOKESČIO MOKĖJIMO BEI GRĄŽINIMO TVARKOS PATVIRTINIMO“ DALINIO PAKEITIMO**

1997 m. liepos 15 d. Nr. 767

Vilnius

Lietuvos Respublikos Vyriausybė nutaria:

Iš dalies pakeičiant Lietuvos Respublikos konsulinio mokesčio tarifus, patvirtintus Lietuvos Respublikos Vyriausybės 1994 m. lapkričio 16 d. nutarimu Nr. 1135 „Dėl Lietuvos Respublikos konsulinio mokesčio tarifų ir Lietuvos Respublikos konsulinio mokesčio mokėjimo bei grąžinimo tvarkos patvirtinimo“ (Žin., 1994, Nr. [90-1751](https://www.e-tar.lt/portal/lt/legalAct/TAR.CD24C5B1E90F); 1995, Nr. [36-905](https://www.e-tar.lt/portal/lt/legalAct/TAR.8CD7FFC83922), Nr. [44-1090](https://www.e-tar.lt/portal/lt/legalAct/TAR.290451176B11), Nr. [63-1584](https://www.e-tar.lt/portal/lt/legalAct/TAR.C085E9B742BB); 1996, Nr. [32-797](https://www.e-tar.lt/portal/lt/legalAct/TAR.6FC2E6535B40), Nr. [44-1084](https://www.e-tar.lt/portal/lt/legalAct/TAR.5CD86ED5721F); 1997, Nr. [4-59](https://www.e-tar.lt/portal/lt/legalAct/TAR.A2C2900A50EC)):

1. Išdėstyti 3.1 punktą taip:

„3.1. už vizų išdavimą:

paprastosios vizos 20 JAV dolerių

specialiosios vizos 50 JAV dolerių

tranzitinės vizos 5 JAV doleriai

kolektyvinės vizos po 10 JAV dolerių

už asmenį

kolektyvinės tranzitinės vizos po 5 JAV dolerius

už asmenį

Pastabos:

1. Jeigu viza yra daugkartinė, konsulinis mokestis už jos išdavimą kiekvienam asmeniui didinamas 20 JAV dolerių.

2. Asmenims, kurie yra reabilituoti pagal Lietuvos Respublikos įstatymą „Dėl asmenų, represuotų už pasipriešinimą okupaciniams režimams, teisių atstatymo“ (Žin., 1990, Nr. [14-386](https://www.e-tar.lt/portal/lt/legalAct/TAR.7A23697137FA); 1995, Nr. [94-2086](https://www.e-tar.lt/portal/lt/legalAct/TAR.45676D54D8D8), Nr. [85-1915](https://www.e-tar.lt/portal/lt/legalAct/TAR.17AE61FD2126); 1996, Nr. [67-1603](https://www.e-tar.lt/portal/lt/legalAct/TAR.1A90879E4358), Nr. [119-2773](https://www.e-tar.lt/portal/lt/legalAct/TAR.9BD121CAF500)), pateikusiems reabilitacijos pažymėjimą, mokestis už vizų išdavimą mažinamas 100 procentų.

3. Lietuvių kilmės asmenims, pateikusiems krašto lietuvių bendruomenių arba Lietuvos Respublikos diplomatinių atstovybių ir konsulinių įstaigų užsienio valstybėse pareigūnų išduotus Užsienio reikalų ministerijos patvirtintos formos pažymėjimus, mokestis už vizų išdavimą mažinamas 100 procentų.

4. Užsieniečiams, atvykstantiems dirbti pedagoginį darbą į Lietuvos Respublikos aukštąsias, aukštesniąsias, profesines ir bendrojo lavinimo mokyklas, mokestis už specialiųjų vizų išdavimą mažinamas 100 procentų.

5. Už skubiai išduotas vizas konsulinis mokestis didinamas: už išduotą per 24 valandas vizą – 20 JAV dolerių papildomai už asmenį, už išduotą per 72 valandas vizą – 15 JAV dolerių papildomai už asmenį.

6. Paštu gautų dokumentų pagrindu išduotos vizos nelaikomos skubiai išduotomis vizomis“.

2. Papildyti 7 punktą šiais 7.5–7.12 punktais:

„7.5. už pažymų, kad pasas keistas (išduotas) Lietuvos Respublikos ambasadoje ar konsulinėje įstaigoje, išdavimą 20 JAV dolerių

7.6. už pažymų apie asmens gyvenamąją vietą išdavimą 20 JAV dolerių

7.7. už pažymų, kad asmuo gyvena užsienio valstybėje, išdavimą 20 JAV dolerių

7.8. už pažymų apie asmens gaunamas pajamas išdavimą 20 JAV dolerių

7.9. už pažymų, kad pasas grąžintas ambasadai ar konsulinei įstaigai (gavus kitos valstybės pilietybę), išdavimą 20 JAV dolerių

7.10. už pažymų, kad asmuo neteko ar atsisakė Lietuvos Respublikos pilietybės, išdavimą 20 JAV dolerių

7.11. už pažymų, kad asmens, kuris kreipėsi į Lietuvos Respublikos diplomatinę atstovybę ar konsulinę įstaigą, prašymas netenkintinas, išdavimą 20 JAV dolerių

7.12. už pažymų, kad dokumentai buvo pateikti Lietuvos Respublikos diplomatinei atstovybei ar konsulinei įstaigai, išdavimą arba už spaudo „dokumentas buvo pateiktas“ įdėjimą 20 JAV dolerių“.

MINISTRAS PIRMININKAS GEDIMINAS VAGNORIUS

UŽSIENIO REIKALŲ MINISTRAS ALGIRDAS SAUDARGAS